ເກົາຫຼີເໜືອ ຊອກຫາສາເຫດ ຂອງຄວາມຫຼົ້ມແຫຼວ ໃນການສົ່ງຈະຫລວດ (ເບິ່ງວີດີໂອ)
ບັນດາ​ນັກວິທະຍາສາດ​ເກົາຫລີ​ເໜືອ ພາກັນ​ອົນ​ລະ​ວົນ ​​ຊອກ​ຫາ​ສາ​ເຫດຜົນ ໃນຄວາມຫລົ້ມເຫລວ ຂອງການສົ່ງຈະຫລວດ.
ບັນດານັກວິທະຍາສາດເກົາຫລີເໜືອ ພາກັນອົນລະວົນໃນການຊອກຫາສາເຫດວ່າ ເປັນຫຍັງຈະຫລວດລະຍະໄກ ທີ່ມີການໂຄສະນາອອກຂ່າວຢ່າງກວ້າງຂວາງຂອງເຂົາ ເຈົ້າ ຈຶ່ງໄດ້ຕົກລົງສູ່ທະເລ ບໍ່ດົນຫລັງຈາກໄດ້ຍິງຂື້ນໄປ ໃນວັນສຸກມື້ນີ້ ຊຶ່ງໄດ້ສ້າງຄວາມ ອັບອາຍຂາຍໜ້າໃຫ້ແກ່ຜູ້ນໍາໃໝ່ຂອງເກົາຫຼີເໜືອ ທ່ານ Kim Jong Un ໂທລະພາບລັດຖະບານເກົາຫລີເໜືອຮັບຮູ້ວ່າ ຈະຫລວດ Unha 3 ທີ່ມີສາມທ່ອນ ໄດ້ ແຕກອອກຈາກກັນພຽງນຶ່ງນາທີຫຼັງຈາກໄດ້ຖືກຍິງຂື້ນໄປຊຶ່ງໄດ້ຕົກລົງມາສູ່ທະເລເຫລືອງ ຢ່າງບໍ່ໄດ້ສ້າງຄວາມເສຍຫາຍ ຢູ່ນອກຝັ່ງທະເລຂອງເກົາຫລີໃຕ້ ໃນຂະນະທີ່ພຽງຢາງບໍ່ໃຫ້ການອະທິບາຍໄດໆວ່າ ເກີດມີຫຍັງຜິດພາດ ກອງບັນຊາການ ເຂດເໜືອຂອງສະຫະລັດ ຊຶ່ງໄດ້ຕິດຕາມເບິ່ງການຍິງຈະຫລວດຢ່າງໃກ້ຊິດກ່າວວ່າ ສອງ ທ່ອນສຸດທ້າຍຂອງຈະຫລວດກໍປະ ກົດວ່າໄດ້ເກີດຫລົ້ມແຫລວໂດຍເຮັດລູກຈະຫລວດ ດັ່ງກ່າວຕົກລົງສູ່ທະເລ ທ່ານ Morris Jones ນັກວິໄຈດ້ານອາວະກາດອິດສະຫຼະ ຊຶ່ງເປັນຜູ້ ທີ່ໄດ້ຕິດຕາມເບິ່ງ ໂຄງການຈະຫລວດຂອງເອເຊຍ ກ່າວຕໍ່ວີໂອເອວ່າ ຄວາມຫລົ້ມແຫລວປະກົດວ່າໄດ້ເກີດ ຂື້ນ ເວລາຈະຫຼວດທ່ອນທີນຶ່ງພະຍາຍາມແຍກໂຕອອກຈາກຈະຫຼວດທີ່ຍັງເຫຼືອຢູ່ທັງສອງ ທ່ອນ ບັນດາເຈົ້າໜ້າທີ່ຍີ່ປູ່ນ ທີ່ໄດ້ພາກັນຕຽມພ້ອມຢ່າງສຸດຂີດເພາະອາດຈະເກີດມີຊາກຂອງ ຈະຫລວດຕົກລົງມາໃສ່ ກ່າວວ່າ ຈະຫລວດໄດ້ຍິງຂື້ນສູ່ອາກາດປະມານນຶ່ງນາທີ ເຖິງລະ ດັບຄວາມສູງ 120 ກິໂລແມດກ່ອນ ມັນຈະແຕກອອກຈາກກັນ ເປັນ 4 ປ່ຽງ ທ່ານ Jones ກ່າວວ່າ ຖ້າໂຕເລກດັ່ງກ່າວຫາກເປັນຄວາມຈິງ ດັ່ງນັ້ນຈະຫລວດໄດ້ຂື້ນ ໄປເຖິງຊັ້ນເທິງຂອງ “ອະວະກາດ” ແຕ່ທ່ານກໍກ່າວວ່າ ທ່ອນທຳອິດຂອງຈະຫລວດ ບໍ່ປາ ກົດວ່າມີແຮງຂັບດັນພຽງພໍ ເພື່ອສົ່ງດາວທຽມເປັນຜົນສໍາເລັດ ເຂົ້າສູ່ວົງໂຄຈອນ ເຈົ້າໜ້າທີ່ປ້ອງກັນປະເທດເກົາຫລີໃຕ້ກ່າວວ່າ ປັດຈຸບັນນີ້ເຂົາເຈົ້າກໍາ ລັງພາກັນຊອກຫາ ຊາກຂອງຈະຫລວດດັ່ງກ່າວ ຊຶ່ງຕົກລົງມາປະມານ 165 ກິໂລແມັດຫ່າງຈາກຝັ່ງທະເລ ຂອງກຸງໂຊລ ທ່ານ Jone ກ່າວຕື່ມອີກວ່າ ມີທ່າທາງວ່າສະຫະລັດ ກໍຈະສົ່ງເຮືອດໍານໍ້າ ໄປເກັບເອົາ ຊາກຂອງຈະຫລວດນີ້ຄືກັນ ເກົາຫລີເໜືອໄດ້ດຳເນີນຄວາມພະຍາຍາມຜ່ານມາແລ້ວເພື່ອສົ່ງດາວ ທຽມຂຶ້ນສູ່ວົງໂຄ ຈອນໃນປີ 1998 ແລະ 2009 ຊຶ່ງມີການເຊື່ອກັນ ຢ່າງກວ້າງຂວາງວ່າ ໄດ້ປະສົບກັບ ຄວາມຫລົ້ມແຫລວນັ້ນ ການພະ ຍາມເທື່ອສຸດທ້າຍໄຊ້ເວລາພຽງ 40 ວິນາທີເທົ່ານັ້ນ ຫລັງຈາກຍິງຂື້ນໄປ ແຕ່ເກົາຫລີເໜືອຢືນຢັດວ່າ ຕົນໄດ້ປະສົບຜົນສໍາເລັດ ຢ່າງໜ້ອຍກໍ ໃນການສົ່ງດາວທຽມ ໜ່ວຍນຶ່ງຂື້ນສູ່ອາວະກາດ ແລະກໍາລັງອອກອາກາດ ສຽງເພງທີ່ຮັກຊາດ